દુનિયામાં ઘણા બધા એવા લોકો છે જેમને તેમની મૂળભૂત જરૂરિયાતો માટે પણ રાત-દિવસ ઝઝૂમવું પડે છે અને તેમ છતાં તેઓ તેને ભોગવી શકતા નથી. આવા લોકો માટે બે ટંકનું જમવાનું મેળવવું પણ મુશ્કેલ હોય છે આવામાં શિક્ષણ મેળવવું તો તેમના માટે દિવાસ્વપ્ન સમાન બની જાય છે. આપણે ફૂટપાથ પર ઘણા એવા બાળકોને જોઈએ છીએ જેઓ પોતાના પરિવારનું ગુજરાન ચલાવવા માટે તેમની સાથે મજૂરીકામમાં જોડાઈ જાય છે અને શિક્ષણથી દૂર જતા રહે છે. આવામાં અમે તમને એક એવા અશિક્ષિત વ્યક્તિ વિશે જણાવવા જઈ રહ્યાં છીએ જેણે છેલ્લા 40 વર્ષોમાં અનેક બાળકોના ભવિષ્ય સુધારવામાં પાયાની ભૂમિકા ભજવી છે.